Elektrotehnički fakultet Univerziteta u Beogradu

Katedra za računarsku tehniku i informatiku



Projektni zadatak: Belgrade catering

Verzija 1.0

Tim: Studenti:

Dušani Dušan Pantić 0533/2010

Dušan Savić 0539/2010

Beograd, mart 2015.

|  |  |  |  |
| --- | --- | --- | --- |
| Datum | Verzija | Kratak opis | Autor |
| 08.03.2015 | 1.0 | Inicijalna verzija | Dusan Pantić  Dušan Savić |
|  |  |  |  |
|  |  |  |  |

Istorija izmena

Sadržaj

[1. Uvod 5](#_Toc413605450)

[1.1 Rezime 5](#_Toc413605451)

[1.2 Namena dokumenta i ciljne grupe 5](#_Toc413605452)

[2. Opis problema 5](#_Toc413605453)

[3. Kategorije korisnika 6](#_Toc413605454)

[3.1 Gost 6](#_Toc413605455)

[3.2 Registrovani korisnik 6](#_Toc413605456)

[3.3 Moderator 7](#_Toc413605457)

[3.4 Administrator 7](#_Toc413605458)

[4. Opis sistema 7](#_Toc413605459)

[4.1 Pregled arhitekture sistema 8](#_Toc413605460)

[4.2 Pregled karakteristika 9](#_Toc413605461)

[5. Funkcionalni zahtevi 9](#_Toc413605462)

[5.1 Registracija korisnika 9](#_Toc413605463)

[5.2 Autorizacija moderatora 10](#_Toc413605464)

[5.3 Autorizacija registrovanih korisnika 10](#_Toc413605465)

[5.4 Autorizacija gostiju 10](#_Toc413605466)

[5.5 Administriranje sistema 10](#_Toc413605467)

[5.6 Unošenje sadržaja jelovnika 11](#_Toc413605468)

[5.7 Pregled sadržaja jelovnika 11](#_Toc413605469)

[6. Pretpostavke i ograničenja 11](#_Toc413605470)

[7. Kvalitet 12](#_Toc413605471)

[8. Nefunkcionalni zahtevi 12](#_Toc413605472)

[8.1 Sistemski zahtevi 12](#_Toc413605473)

[8.2 Ostali zahtevi 12](#_Toc413605474)

[9. Zahtevi za korisničkom dokumentacijom 13](#_Toc413605475)

[9.1 Uputstvo za korišćenje veb aplikacija. 13](#_Toc413605476)

[9.2 Označavanje 13](#_Toc413605477)

[10. Plan i prioriteti 14](#_Toc413605478)

# Uvod

## Rezime

Projekat Belgrade Catering je deo praktične nastave na predmetu principi softverskog inženjerstva, sa ciljem ilustracije organizovanja aktivnosti na jednom realnom softverskom projektu. Belgrade Catering je namenjen svim ljubiteljima kvalitetne hrane na velikim skupovima i proslavama, a nemaju vremena za pripremu iste.

## Namena dokumenta i ciljne grupe

Ovaj dokument definiše namenu projekta, njegove funkcionalnosti i ideje za njegovo dalje unapređivanje. Dokument je namenjen svim članovima projektnog tima, kao i programerima koji žele da unaprede projekat svojim eventualnim doprinosom u budućnosti.

# Opis problema

Ova aplikacija trebalo bi da ljubiteljima hrane omogući brzo i efikasno poručivanje kao i da skine obavezu pripreme sa liste stvari koje treba organizovati. Umesto traženja ideja za raznolik asortiman jela ova aplikacija nudi jednostavno rešenje.

Najveći asortiman najkvalitetnije hrane na jednom mestu. Ovime korisnici štede vreme koje bi potrošili za pretrživanje jela kao i njihovu pripremu, čime dobijaju dodatno vreme za ostale stavke potrebne za kvalitetno planiranje odgovarajuće proslave.

# Kategorije korisnika

Postoje četiri kategorije korisnika.

## Gost

Gost sajta ima mogućnost pregleda jelovnika (slike i nazivi specijaliteta), da postane registrovani korisnik popunjavanjem svih polja u registracionoj formi, kao i da pristupi stranici za kontakt. Dostavljeni lični podaci koje korisnik pomenutom formom dostavlja koristiće se samo u svrhu unapređivanja aplikacije i servisa kog ona pruža.

## Registrovani korisnik

Registrovani korisnik pre svega unosi svoje korisničko ime i lozinku radi prijavljivanja na sistem. Dok je prijavljen na sistem registrovani korisnik može da pregleda jelovnik, kao i da pristupi formi za poručivanje specijaliteta koji će keteringom biti dostavljeni.

Takođe može i da pristupi stranici za kontakt. Takođe korisnik može da izlistava sve svoje porudžbine.

## Moderator

Moderator može da koristi sajt na potpuno isti način kao i registrovani korisnik, s tim što poseduje neke dodatne permisije. U to spada dodavanje i brisanje specijaliteta u jelovniku kao i u formi za naručivanje.

## 3.4 Administrator


Administrator može da koristi aplikaciju potpuno isto kao i moderator uz pojedine dodatne permisije. U to spada promena privilegija korisnika i prihvatanje narudžbina od strane korisnika.

# Opis sistema

U ovom odeljku dat je pregled sistema i karakteristika koje se nude korisnicima.

## 4.1 Pregled arhitekture sistema

Sistem je zamišljen na bazi dinamičnog internet sajta postavljenog na web serveru koji podržava PHP I Ajax. Postoji i server na kome je baza podataka MySQL u kojoj se čuvaju kako članci tako i podaci o nalozima moderatora i registrovanih korisnika i njihove šifre za pristup. Web server uz pomoć (back-end realizacije) PHP upita i pristupa bazi podataka kreira statički HTML (front-end) kod koji se prosleđuje zainteresovanom Internet posetiocu. Ova arhitektura pristupa je prikazana na slici 1.



## 4.2 Pregled karakteristika

|  |  |
| --- | --- |
| **Korist za korisnika** | **Karakteristika koja je obezbeđuje** |
| Korisnici imaju brz pristup receptima | Sistem je neprestano online, korisnik sa svog računara može da mu pristupi u svakom trenutku. |
| Pristup sa bilo kog smart uređaja povezanog na Internet | Interfejs zasnovan na internet pretraživaču, HTML-u i Javascript-u ne zahteva nikakva posebna prilagođavanja na klijentskoj strani. |
| Jednostavno korišćenje sajta | Korisnik ima brz i jednostavan pristup velikom broju različitih specijaliteta. |
| Lako administriranje | Administrator i moderator pristupaju sistemu koristeći jednostavnu formu za pristup bazi podataka sa bilo kog računara povezanog na Internet. |

# Funkcionalni zahtevi

U ovom odeljku definišu se osnovne funkcije koje bi sistem trebalo da obezbedi različitim kategorijama korisnika.

## Registracija korisnika

Ukoliko korisnik nema svoj nalog, može ga kreirati unošenjem ličnih podataka zahtevanih formom za registraciju. Ti podaci će biti upisani u bazu podataka na osnovu kojih će kasnije moći da pristupe sistemu.

## Autorizacija moderatora

Moderatori se autorizuju unošenjem korisničkog imena i lozinke. Ovi podaci se moraju preklopiti sa postojećim podacima o korisnicima u bazi podataka. Ovi koristici mogu da pristupe menjanju jelovnika.

## Autorizacija registrovanih korisnika

Registrovani korisnici se autorizuju unošenjem korisničkog imena i lozinke. Ovi podaci moraju da se preklope sa postojećim podacima o korisnicima u bazi podataka. Nakon potvrđene autorizacije ovi korisnici mogu da pristupe formi za naručivanje keteringa, kao i listi narudžbina.

## 5.4 Autorizacija gostiju

Neregistrovani korisnici (gosti) mogu da pristupe pregledu jelovnika bez posebne autorizacije.

## 5.5 Administriranje sistema

Administrator sistema jedini poseduje lozinku za pristup interfejsu koji omogućava promenu permisija postojećih korisnika. Administrator je takođe u mogućnosti da dodaje i uklanja sadržaj jelovnika, kao i da prihvata porudžbine.

## 5.6 Unošenje sadržaja jelovnika

Administrator i moderator imaju mogućnost dodavanja odnosno brisanja specijaliteta koji su u ponudi keteringa. Unos se vrši preko HTML generisanih formi dok se potrebni podaci prenose do baze podataka putem PHP upita. Unošenje specijaliteta se vrši unošenjem naziva, slike određenog formata i cene, dok se unšenje specijaliteta u formu za poručivanje vrši unošenjem naziva i cene.

## 5.7 Pregled sadržaja jelovnika

Sve kategorije sadržaja imaju ovu mogućnost pregleda jelovnika.

# Pretpostavke i ograničenja

Korisno je pretpostaviti da su korisnici vremenski ograničeni, kao i da se na internetu i računaru snalaze samo onoliko koliko im je dovoljno. Iz tog razloga bi trebalo da sav bitan sadržaj na sajtu bude lako uočljiv, kao i da dugmad (buttons) koja vrše najbitnije akcije budu dobro istaknuta. Preglednost i dinamičnost su još jedni od atributa koje bi bilo dobro da sajt sadrži, kao i brza registracija i poručivanje, kako bi korisnici za što manje vremena dobili ono što im je potrebno. Takođe je korisno da specijaliteti budu kategorizovani, kako bi se što lakše došlo do željenog sadržaja.

Potrebno je obezbediti bazu od neželjenih upada, a preventivno i osigurati čuvanje podataka vezanih za autorizaciju. Time bi, ako dođe do upada u bazu podataka, klijentski nalozi ostali sigurni.

# Kvalitet

Potrebno je izvršiti funkcionalno (black-box) testiranje svih funkcija sistema. Takođe, važno je testirati ekstremne situacije kao, na primer, preopterećenje sajta, pokušaj ponovne registracije istog korisnika, itd.

# Nefunkcionalni zahtevi

## 8.1 Sistemski zahtevi

Za funkcionisanje sistema, neophodno je da cloud ima instaliran modul za PHP i MySQL bazu podataka. Korisnički interfejs treba da bude raspoloživ za većinu poznatih internet pretraživača. Potrebno je obezbediti da prikaz strana po dizajnu bitno ne odstupa u zavisnosti od toga koji se korisnički interfejs koristi (Google Chrome, Mozilla Firefox, Internet Explorer, itd).

## 8.2 Ostali zahtevi

Sistem treba da pruži zadovoljavajuće performanse pri odzivu, kao i određenu vizuelnu dinamičnost strana, posebno fotografija koje moraju da budu vizuelno najupečatiljivije jer je reč o sistemu koji pruža servise za naručivanje hrane.

# Zahtevi za korisničkom dokumentacijom

## 9.1 Uputstvo za korišćenje veb aplikacija.

Nisu potrebna registrovanim korisnicima zbog intuitivnog dizajna i rasporeda stranica, već samo moderatorima i trebalo bi da sadrže:

* Način autorizacije,
* Opis formiranja novog specijaliteta.

## 9.2 Označavanje

Svaka stranica bi trebalo da sadrži, na unapred poznatom mestu, naziv Belgrade Catering sajta.

# Plan i prioriteti

U razvoju naše veb aplikacije prioriteti su nam njena sigurnost i stabilnost. Plan razvoja i realizacije biće osmišljen tako da se faze rešavaju postepeno i u skladu sa potrebama poštujući rokove. Time želimo da postignemo da jedna stavka ne koči drugu, što će doprineti efikasnosti i kvalitetu. Izrada korisničkog interfejsa bi trebalo da bude jednostavna i intuitivna, a na samom početku izrade funkcionalnosti u planu je da obuhvatimo minimum sledeće:

* registracija korisnika
* prijava na sistem
* razvoj baze podataka
* realizacija formi za unošenje novih specijaliteta
* pregled jelovnika
* osnovne administratorske funkcije

Cilj nam je da napravimo jedanu od najboljih internet aplikacija za naručivanje keteringa. Kako bismo to postigli moramo da dostignemo što širi asortiman specijaliteta, čime bismo pridobili što veći broj korisnika.